คนซื้อทองเป็นของขวัญตรุษจีนน้อยลง
นายกสมาคมค้าทองคำเผยประชาชนซื้อทองคำแจกน้อยลง แต่ซื้อทองแท่งเก็งกำไรมากขึ้น
10 ก.พ. 2553

นายกสมาคมค้าทองคำเผยประชาชนซื้อทองคำแจกน้อยลง แต่ซื้อทองแท่งเก็งกำไรมากขึ้น
นายจิตติ ตั้งสิทธิภักดี นายกสมาคมผู้ค้าทองคำ กล่าวว่า การซื้อขายทองคำในช่วงตรุษจีนช่วงเยาวราชยังไม่คึกคัก โดยคาดว่ามีเงินสะพัดหลักร้อยล้าน โดยทองรูปพรรณมีการซื้อเพิ่มขึ้นแค่ 10% จากปีก่อน เพราะคนซื้อทองคำแจกให้กันน้อยลงหลังจากทองราคาแพง และเศรษฐกิจไม่ดี แต่ในส่วนทองคำแท่งสำหรับเก็งกำไร เริ่มกลับมาคึกคักอีกครั้ง หลังจากราคาทองคำลดลงต่ำสุดรอบ 3 เดือน จนทำให้คนหันมาซื้อเก็บเก็งกำไร  ส่วนแนวโน้มราคาทองคำทั้งปีนี้ จะไม่แพงเท่าปีก่อนที่เคยขึ้นถึงบาทละ 1.92 หมื่นบาท แต่จะผันผวนขึ้นลงตลอดทั้งปี  โดยในช่วง 1 เดือนนี้จะขึ้นลงในกรอบ 1,020-1,120 ออนซ์ต่อเหรียญสหรัฐ